Diari Oficial de la Generalitat Valenciana


Sumari del DOGV 4524, del 18-06-2003 (2003/6902)

Notificació de plec de càrrecs a Davalfon, SL, amb expedient VIVI/040502/424.
-----------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6902


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de plec de càrrecs a Davalfon, SL, amb expedient VIVI/040502/424. [2003/6902]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de plec de càrrecs a Davalfon, SL, amb expedient VIVI/040502/424.
  
Per orde de l'Instructor, es notifica el plec de càrrecs que a sota li imputen a l'expedientat i se li concedix un termini de quinze dies, a partir del següent de la notificació, per a respondre'l i, si és procedent, sol·licitar la realització de proves, de conformitat amb el que establix l'article 16 del Reglament de Procediment Sancionador.
  
València, 17 d'abril de 2003.- La secretària d'actuacions. Mª Luisa Martí Llabata.
  
Plec de càrrecs
  
Que es formula a Edificaciones Urbanes S. XXI, SA; Davalfon, SL, d'acord amb l'article 16 del Reglament de Procediment Sancionador, de 4 d'agost de 1993, amb l'advertiment que, si no el respon en el termini de quinze dies a partir del següent de la seua notificació, es donarà per complit el tràmit, i el procediment seguirà el seu curs.
  
Càrrec: com a promotor i constructor, respectivament dels habitatges situats a Silla, carrer Albal 13 i avinguda Jaume I, 30 i acollits a l'expedient de construcció 46-IG-515/96 ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada així en l'article 6.10 d'esta, i li podrà correspondre una sanció de 3.005,07 a 30.050, 61 euros, ja que ha construït amb les següents deficiències:
  
- Carrer Albal 13: sobreïx l'aigua procedent de la xàrcia horitzontal de sanejament penjada del sostre del garatge situat en el soterrani de l'edifici, per l'albelló de la cambra de centralització de comptadors d'aigua potable situat en la planta baixa, i es desborda i s'inunda la centralització de comptadors elèctrics, part dels paviments del vestíbul, i també es produïxen filtracions en el garatge i buit d'ascensor.
  
Desplaçament de teules de coberta inclinada de la planta àtic.
  
Despreniment del màstic de reble de la junta de dilatació de la terrassa de l'habitatge núm. 6. Filtracions en garatge a través de les connexions de la xàrcia horitzontal de sanejament amb els murs de tancament i pel mateix mur.
  
Humitats en el sostre de garatge que afecta la plaça d'aparcament núm.19 a causa de les pèrdues d'aigua en la xàrcia de proveïment d'aigua potable a la centralització de comptadors.
  
- Avinguda Jaume I, 30-25a: despreniment de l'esquerdejat de la cornisa de la planta superior (volada coberta de teula, ràfol). Filtracions d'aigües pluvials en la terrassa de l'àtic que produïxen humitats en el sostre del menjador saló de l'habitatge de la planta inferior porta 19.
  
Les citades deficiències hauran de ser corregides segons el que menciona el nostre requeriment amistós de 30/09/02, excepte proposta alternativa motivada i prèviament acceptada per la Inspecció Tècnica d'este Servici Territorial en el termini de deu dies naturals.
  
València, 17 d'abril de 2003.- L'instructor. Ubaldo Toledano Soto.
  
Conselleria d'Obres Públiques,
  
 Urbanisme i Transports